กรมส่งเสริมการเกษตร แนะเกษตรกรช่วยกันสำรวจและเฝ้าระวังโรคใบด่างมันสำปะหลัง หากพบให้รีบแจ้งเจ้าหน้าที่ทันที
กรมส่งเสริมการเกษตรแนะเกษตรกรช่วยกันสำรวจและเฝ้าระวังโรคใบด่างมันสำปะหลัง หากพบแม้แค่สังสัยหรือใกล้เคียงให้รีบแจ้งเจ้าหน้าที่ทันที เพื่อป้องกันไม่ให้เข้ามาระบาดในประเทศไทย นายสำราญ สาราบรรณ์ อธิบดีกรมส่งเสริมการเกษตร ระบุถึงสถานการณ์การแพร่ระบาดของโรคพืชในปัจจุบัน โดยขอให้เกษตรกรให้ความร่วมมือกับภาครัฐในการป้องกันการระบาดของโรค โดยเฉพาะโรคใบด่างมันสาปะหลัง ด้วยการหมั่นสำรวจแปลงปลูก และหากพบอาการต้องสงสัยให้รีบแจ้งเจ้าหน้าที่ทันที ทั้งนี้ในส่วนของการดำเนินการสำรวจและเฝ้าระวังโรคใบด่างมันสาปะหลังในพื้นที่ปลูกมันสาปะหลัง 6 จังหวัด ชายแดนไทยและกัมพูชา(บริเวณพื้นที่ที่มีอาณาเขตติดต่อกับประเทศกัมพูชา 6 จังหวัด ได้แก่ สระแก้ว จันทบุรี บุรีรัมย์ สุรินทร์ ศรีสะเกษ และอุบลราชธานี) แม้ปัจจุบันยังไม่มีรายงานการพบโรคใบด่างมันสำปะหลังในประเทศไทย แต่ขณะนี้มีรายงานการแพร่กระจายของโรคเข้ามาใกล้ชายแดนประเทศไทยมากขึ้น ทั้งนี้โรคใบด่างมันสำปะหลังสามารถเข้าทำลายมันสำปะหลังได้ทุกระยะการเจริญเติบโต ลักษณะอาการของพืชที่เป็นโรค ใบแสดงอาการด่างเหลือง และลดรูป ต้นแคระแกร็น การแพร่ระบาดของโรคมีแมลงหวี่ขาว (Bemisia tabaci) เป็นพาหะ และสามารถติดไปกับท่อนพันธุ์ โรคใบด่างมันสาปะหลังมีพืชอาศัยหลายชนิด เช่น สบู่ดำ ละหุ่ง และพืชตระกูลถั่ว ////สำหรับโรคใบด่างมันสำปะหลังมีการระบาดอยู่ในหลายประเทศในทวีปแอฟริกา เช่น ยูกันดา แทนซาเนีย และมาดากัสการ์ เป็นต้น ซึ่งที่ผ่านมากรมวิชาการเกษตรมีมาตรการกักกันพืชควบคุม การนำเข้าโดยกำหนดให้ไวรัสชนิดนี้เป็นศัตรูพืชกักกัน และกำหนดให้มันสำปะหลังเป็นสิ่งต้องห้ามตามกฎหมายกักพืช ห้ามนำเข้าส่วนขยายพันธุ์มันสำปะหลังจากทุกแหล่ง ดังนั้น กรมวิชาการเกษตรจึงกำหนดให้มีมาตรการเฝ้าระวังโรคใบด่างมันสำปะหลัง โดยทำการสำรวจตรวจสอบ ขณะที่ปัจจุบันยังไม่พบว่ามีการระบาดของโรคใบด่างมันสาปะหลังในประเทศไทย